text: Vit kunnu als ikki ímynda okkum allar hátíðarløturnar uttan hornorkestrini
text: #000001
text: Í dag seinnapartin var stóra musikk- ella hornorkesturstevnan sett í Eysturskúlanum. Hendan afturvendandi musikkstevnan hevur víst seg at hava alstóran týdning fyri áhuga, ídni, samanhald og ikki minst fyri menningina av horntónleikinum.
text: #000002
text: Tað segði Heðin Mortensen, borgarstjóri, tá musikkstevnan varð sett seinnapartin.
text: #000003
text: - Um ein hyggur aftur í søguna, er nógv stuttligt at lesa sær til um horntónleik í Føroyum. Tá Bakar Hansen hevði lært nakrar menn í Havn at blása í horn, tá var hetta nakað heilt nýtt – og kanska ikki so vælumtókt. Men í dag vita vit, at vit ikki høvdu kunnu verðið tykkum fyriuttan.
text: #000004
text: - Í øllum førum kunnu vit lesa okkum til, at Tingakrossur var skelkaður, tá fyrstu undirjørðisku dunini hoyrdust frá eini vambasíðari tuba undir hátíðarhaldinum fyri endurreisn løgtingsins í 1902.
text: #000005
text: - Tílíkt høvdu fólk ikki hoyrt áður. Men Tjaldur, sum hornorkestrið tá kallaðist, var komið fyri at verða.
text: #000006
text: - Og síðan 13. februar 1903 hevur hornblásturin verið ein sera stórur partur av tónleika- og mentanarlívinum í Havnini. Og Havnar Hornorkestur hevur júst havt 120 ára stovningardag.
text: #000007
text: - Tað hevur ein ómetaligan týdning fyri tónleikaumhvørvið og trivnaðin í býnum og skapar ein stóran áhuga. Eg havi nevnt fleiri ferðir, at vit eru vælsignað við trimum hornorkestrum í býnum, GHM og Frelsunarherinum og so tí gamla Havnar Hornorkestri.
text: #000010
text: - Og vit kunnu als ikki ímynda okkum allar hátíðarløturnar uttan hornorkestrini.
text: #000011
text: - Stóra takk til øll orkestrini fyri luttøku. Eg fari at takka tykkum fyrireikarum og bera tykkum øllum eina stóra tøkk fyri tykkara innsats og stóra arbeiði, og stóra takk øll tit, sum eru komin aðrastaðni til Havnar at luttaka.
text: #000012
text: - Góða musikkstevnu og hjartaliga vælkomin til Havnar øll somul, segði Heðin Mortensen, borgarsjtóri, m.a., tá hann setti stevnuna seinnapartin í dag.
text: #000013